Marcel Breuer

Marcel Lajos Breuer (Pécs, 1902ko maiatzaren 21a - New York, 1981eko uztailaren 1a) hungariar-estatubatuar arkitekto eta altzarien diseinatzailea izan zen.

Hungarian jaio zen judu jatorriko familia batean. Hemezortzi urterekin Bauhauseko ikasle gazteenetako bat izan zen Weimarren. Han Walter Gropiusek zurgintza saila zuzentzeko eskatu zion. Bauhaus Dessau-era eramanda, Marcel Breuerrek arkitektura sailean irakatsi zuen.

1936an Londresera joan zen eta 1937an Gropiusekin Massachusettsera joan zen. Han Harvardeko Unibertsitatean irakatsi zuten eta eragin handia izan zuten arkitekto estatubatuarretan. 1946an New Yorken kokatu zen eta hurrengo hogeita hamar urteetan ehun eraikin baino gehiago diseinatu zituen: Museoak, liburutegiak, bulego-eraikinak, unibertsitate-eraikinak eta egoitzak, asko estilo brutalistakoak.

Iruditegia

Kanpo estekak 

Hungariako arkitektoak
Ameriketako Estatu Batuetako arkitektoak
Hungariako juduak
Bauhaus
XX. mendeko arkitektoak
Hungariar estatubatuarrak
Alemaniako erbesteratuak